**ПЛАН УПРАВЉАЊА РИЗИЦИМА ОД ПОВРЕДЕ ПРИНЦИПА РОДНЕ РАВНОПРАВНОСТИ**

**ОСНОВНЕ ШКОЛЕ ,,МИЛИНКО КУШИЋ“ ИВАЊИЦА**

### Децембар, 2023.

На основу члана 19. Закона о родној равноправности („Службени гласник РС“ број 52/21) и Правилника о изради и спровођењу плана управљања ризицима од повреде принципа родне равноправности ("Сл. гласник РС", бр. 67/2022), директор ОШ“Милинко Кушић“ у Ивањици доноси

**ПЛАН**

**УПРАВЉАЊА РИЗИЦИМА ОД ПОВРЕДЕ ПРИНЦИПА РОДНЕ РАВНОПРАВНОСТИ ОШ,,МИЛИНКО КУШИЋ“ ИВАЊИЦА**

**УВОД**

Родна равноправност подразумева једнака права, одговорности и могућности, равномерно учешће и уравнотежену заступљеност жена и мушкараца у свим областима друштвеног живота, једнаке могућности за остваривање права и слобода, коришћење личних знања и способности за лични развој и развој друштва, једнаке могућности и права у приступу робама и услугама, као и остваривање једнаке користи од резултата рада, уз уважавање биолошких, друштвених и културолошки формираних разлика између мушкараца и жена и различитих интереса, потреба и приоритета жена и мушкараца приликом доношења јавних и других политика и одлучивања о правима, обавезама и на закону заснованим одредбама, као и уставним одредбама.

Дискриминација на основу пола, полних карактеристика, односно рода, јесте свако неоправдано разликовање, неједнако поступање, односно пропуштање (искључивање, ограничавање или давање првенства), на отворен или прикривен начин, у односу на лица или групе лица, као и чланове њихових породица или њима блиска лица, засновано на полу, полним карактеристикама, односно роду у: политичкој, образовној, медијској и економској области; области запошљавања, занимања и рада, самозапошљавања, заштите потрошача (робе и услуге); здравственом осигурању и заштити; социјалном осигурању и заштити, у браку и породичним односима; области безбедности; екологији; области културе; спорту и рекреацији; као и у области јавног оглашавања и другим областима друштвеног живота.

Непосредна дискриминација на основу пола, полних карактеристика, односно рода, постоји ако се лице или група лица, због њиховог пола, полних карактеристика, односно рода, у истој или сличној ситуацији, било којим актом, радњом или пропуштањем, стављају или су стављени у неповољнији положај, или би могли бити стављени у неповољнији положај.

Посредна дискриминација на основу пола, полних карактеристика, односно рода, постоји ако, на изглед неутрална одредба, критеријум или пракса, лице или групу лица, ставља или би могла ставити, због њиховог пола, полних карактеристика, односно рода, у неповољан положај у поређењу са другим лицима у истој или сличној ситуацији, осим ако је то објективно оправдано законитим циљем, а средства за постизање тог циља су примерена и нужна.

Дискриминација на основу пола, полних карактеристика, односно рода постоји ако се према лицу или групи лица неоправдано поступа неповољније него што се поступа или би се поступало према другима, искључиво или углавном због тога што су тражили, односно намеравају да траже заштиту од дискриминације на основу пола, односно рода, или због тога што су понудили или намеравају да понуде доказе о дискриминаторском поступању.

Дискриминацијом на основу пола, полних карактеристика, односно рода, сматра се и узнемиравање, понижавајуће поступање, претње и условљавање, сексуално узнемиравање и сексуално уцењивање, родно заснован говор мржње, насиље засновано на полу, полним карактеристикама, односно роду или промени пола, насиље према женама, неједнако поступање на основу трудноће, породиљског одсуства, одсуства ради неге детета, одсуства ради посебне неге детета у својству очинства и материнства (родитељства), усвојења, хранитељства, старатељства и подстицање на дискриминацију као и сваки неповољнији третман који лице има због одбијања или трпљења таквог понашања.

Дискриминација лица по основу два или више личних својстава без обзира на то да ли се утицај поједних личних својстава може разграничити је вишеструка дискриминација или се не може разграничити (интерсексијска дискриминација).

Законом о родној равноправности уређује се појам, значење и мере политике остваривања и унапређења родне равноправности, као и врсте планских аката у области родне равноправности, надзор над применом закона и друга питања од значаја за остваривање и унапређење родне равноправности. Наведеним законом се уређују обавезе органа јавне власти, послодаваца и других социјалних партнера да интегришу родну перспективу у области у којој делују.

Чланом 13. Закона о родној равноправности дефинисане су врсте планских аката, међу које спада и План управљања ризицима од повреде принципа равноправности. План управљања ризицима од повреде принципа родне равноправности представља гаранцију родне перспективе, уродњавања и уравнотежене заступљености полова у поступањима органа јавне власти, послодаваца, осигуравајућих друштава, политичких странака, синдикалних организација и других организација и удружења. Закон о родној равноправности препознао је 16 поља деловања, међу којима и деловање у политичким странкама, синдикалним организацијама и удружењима.

У члану 48. овог Закона прецизирана је родна равноправност у политичким организацијама, синдикалним организацијама и удружењима. С тим у вези, у Закону је наведено да право на учлањење у политичку странку, синдикалну организацију и удружење, и активно учешће у раду политичке странке, синдикалне организације и удружења, и раду њихових органа, укључујући и погодности које обезбеђују, остварују се без било ког вида дискриминације на основу пола, односно рода, у складу са актима те организације.

У Националној стратегији за родну равноправност од 2021. до 2030. године дефинисан је Посебан циљ 2. Обезбеђене једнаке могућности за остваривање и заштиту људских права као претпоставка развоја и безбедног друштва, Мера 2.4. Јачање капацитета, унапређивање институционалног и нормативног оквира родне равноправности у политичком животу и обезбеђивање равноправног учешћа жена и мушкараца, посебно рањивих група у одлучивању о јавним пословима. Ова мера подразумева између осталог усклађивање аката о унутрашњој организацији и уређењу органа јавне власти, аката политичких странака, синдиката и удружења грађана и предузимање посебних мера како би се смањио родни јаз и обезбедила родно уравнотежена заступљеност у управљачким и надзорним телима и на руководећим местима у институцијама, јавним установама, посебно у ЈЛС, месним заједницама, на изборним листама и у органима за спровођење избора, политичким странкама, синдикатима и удружењима грађана и успоставиле претпоставке за равноправно учешће жена и мушкараца и посебно рањивих група у планирању, припреми, доношењу и спровођењу одлука које утичу на њихов положај уз уважавање њихових интереса, потреба и приоритета приликом обликовања и одлучивања о јавним политикама у складу са Законом о родној равноправности (чл. 7, 10, 26, 47 и 48).

Органи јавне власти и послодавци који, у складу са законима и другим прописима, обављају послове у области образовања и васпитања, науке и технолошког развоја дужни су да:

1) укључе садржаје родне равноправности приликом доношења планова и програма наставе и учења, односно студијских програма, приликом утврђивања стандарда уџбеника, наставних метода и норматива школског простора и опреме и да у наставне програме и материјале, на свим нивоима образовања и васпитања искључе родно стереотипне, сексистичке садржаје, укључе садржаје везане за родну равноправност у циљу превазилажења родних стереотипа и предрасуда, неговања узајамног поштовања, ненасилног разрешења сукоба у међуљудским односима, спречавања и сузбијања родно заснованог насиља и поштовања права на лични интегритет, на начин прилагођен узрасту ученика, односно студента;

2) обезбеде подршку образовним програмима и научним истраживањима који се финансирају из јавних средстава ради доприноса у промовисању родне равноправности и превазилажења родних стереотипа;

3) обезбеде да садржаји планова и програма наставе и учења, односно студијских програма и уџбеника и другог наставног материјала буду такви да афирмишу равноправност и повећају видљивост осетљивих друштвених група и допринос у науци, технолошком развоју, култури и уметности, одбрани и безбедности;

4) предузимају, у складу са законом, мере које обухватају:

(1) интегрисање родне равноправности у планове и програме наставе и учења укључујући препознавање и охрабривање за пријаву родно заснованог насиља и насиља према женама, у оквиру:

- редовних наставних предмета и ваннаставних активности,

- планирања и организације различитих облика обуке у свим образовним установама, центрима или организацијама у којима се школује наставни кадар,

(2) измене садржаја планова и програма наставе и учења, односно студијских програма и уџбеника и другог наставног материјала, тако да афирмишу равноправност и повећавају видљивост доприноса жена науци, технолошком развоју, култури и уметности;

(3) коришћење родно осетљивог језика, односно језика који је у складу са граматичким родом, у уџбеницима и наставном материјалу, као и у сведочанствима, дипломама, класификацијама, звањима, занимањима и лиценцама, као и у другим облицима образовно-васпитног рада;

(4) процењивање садржаја уџбеника и другог наставног материјала са аспекта њиховог утицаја на промоцију родне равноправности;

(5) континуирано стручно усавршавање и додатне обуке, запослених у образовању, као и стручно оспособљавање приправника за подстицање родне равноправности, препознавање и заштиту од дискриминације како на основу пола, односно рода, сексуалне оријентације, полних карактеристика, инвалидитета, расе, националне припадности или етничког порекла, тако и на основу других личних својстава, повећање осетљивости на садржај наставног плана и програма и наставног материјала, људских права, дискриминације на основу пола, односно рода, положаја и заштите особа са инвалидитетом, вршњачког насиља, родно заснованог насиља и насиља према женама и девојчицама;

(6) предузимање посебних мера ради подстицања уравнотежене заступљености полова при упису на студијске програме, програме стипендирања, програме целоживотног учења, као и за коришћење информационо-комуникационих технологија;

(7) предузимање посебних мера ради активног укључивања у систем образовања и васпитања лица која су због свог пола, односно рода, полних карактеристика, родних стереотипа, брачног стања, традиције и друштвено-економских услова у повећаном ризику од напуштања образовања;

(8) доношење и спровођење посебних мера у области научноистраживачког рада које се финансирају из јавних средстава ради укључивања родне перспективе у све фазе израде, вредновања, избора, спровођења и оцењивања резултата научноистраживачких пројеката, као и једнаког учешћа жена и мушкараца у истраживачким тимовима и телима надлежним за вредновање, избор и оцењивање научноистраживачких пројеката.

Установе у области образовања и васпитања дужне су да обезбеде једнаке могућности за активно бављење спортским активностима без било којег вида дискриминације на основу пола, односно рода, као и да предузимају посебне мере за подстицање.

**Међународни акти и правни оквир Републике Србије на којима се заснива родна равноправност**

Република Србија је прихватила велики број међународних документа и интегрисала их у домаћи правни систем у циљу остваривања родне равноправности кроз националне законе и јавне политике. На глобалном нивоу, најзначајнији документ који се односи на спречавање дискриминације жена јесте Конвенција о спречавању свих облика дискриминације жена (тзв. CEDAW), коју је Република Србија ратификовала1 и о чијем спровођењу подноси периодичне извештаје Комитету Уједињених нација. Као чланица УН Република Србија се обавезала и на примену конвенција о људским правима, али на постизање циљева у специфичним областима. Процес европских интеграција такође подразумева усаглашавање националног законодавства са прописима, посебно директивама Европске уније, и у овој области, које се тичу једнаких шанси и недискриминације, као што су Директива 2006/54/ЕЗ о спровођењу принципа једнаких могућности за мушкарце и жене у погледу запошљавања и занимања, Директива Савета Европе 78/2000 о дискриминацији. Национално законодавство Републике Србије усаглашено је са конвенцијама Европске уније и Савета Европе (Декларација Савета Европе о једнакости мушкараца и жена као основном принципу демографије, Европска конвенција о људским правима и др.). Осим докумената који су усвојени са циљем примене међународних обавеза Република Србија гарантује равноправност жена и мушкараца и обавезује све државне органе да раде на оставривању равноправности жена и мушкараца. Члан 15. Устава Републике Србије гласи „Држава јемчи равноправност жена и мушкараца и развија политику једнаких могућности“.

Међународни акти

* Повеља Уједињених нација
* Универзална декларација о људским правима (1948);
* Европска повеља о људским правима (1950);
* Међународни пакт о грађанским и политичким правима (1966);
* Међународни пакт о економским, социјалним и културним правима (1966);
* Конвенција о правима детета (1989) и протоколи уз конвенцију;
* Конвенција о правима особа са инвалидитетом (2006);
* Конвенција о спречавању свих облика дискриминације жена (тзв. CEDAW);
* УН Програм акције у односу на мало оружје и практичне мере за разоружање (ПоА);
* Резолуција СБУН – жене мир и безбедност 1325(2000), 1820 (2008), 1888 (2009), 1889 (2009), 1906 (2010), 2016 (2013), 2122 (2013);
* Резолуција ГСУН 65/69 – Жене, разоружање, неширење и контрола оружја;
* Пекиншка декларација и Платформа за акцију (1995);
* Пекинг + 15 и Пекинг + 25 – Национални преглед о оствареном напретку у спровођењу пекиншке Декларације и Платформе за акцију;
* Програм Акције Међународне конференције о становништву и развоју (1994);
* Специјална сесија ГСУН: Жене 2000: Родна равноправност, развој и мир за 21 век (2000) – Миленијумска декларација УН A/Res/55/2 (2000);
* Директива Савета Европе 78/2000 о дискриминацији;
* Директива 2006/54/ЕЗ о спровођењу принципа једнаких могућности за мушкарце и жене у погледу запошљавања и занимања;
* Агенда 2030 – циљеви одрживог развоја A/RES/70/1 (2015);
* Eвропска конвенција за заштиту људских права и основних слобода и пратећи протоколи;
* Повеља ЕУ о основним правима 2016/c 202/025;
* Бечка декларација и програм деловања (1993);

**Правни оквир Републике Србије**

* Устав Републике Србије, у основним одредбама гарантује равноправност жена и мушкараца и обавезује државу да води политику једнаких могућности (члан 15), забрањује непосредну и посредну дискриминацију по било ком основу или личном својству укључујући и пол (члан 21. став 3), прописује могућност предузимања посебних мера ради постизања пуне равноправности лица или групе лица које су у неједнаком положају са осталим грађанима (члан 21. став 4), гарантује једнакост пред законом (члан 21. став 1), једнаку законску заштиту (члан 21. став 2), заштиту пред судовима (члан 22. став 1), другим државним органима (члан 36. став 1) и међународним институцијама (члан 22. став 2), право на жалбу или друго правно средство против одлуке којом се одлучује о његовом праву или обавези (члан 36. став 2), право на правну помоћ (члан 67. став 1) од стране адвокатуре (члан 67. став 2) и службе правне помоћи у ЈЛС (члан 67. став 2) и упућује на законско регулисање бесплатне правне помоћи (члан 67. став 3), право на рехабилитацију и накнаду материјалне и нематеријалне штете проузроковане незаконитим или неправилним радом државног органа (члан 35. став 2), јемчи заштиту података о личности (члан 42), право азила (члан 57), слободу одлучивања о склапању брака, равноправност супружника, изједначава статус ванбрачне заједнице и брака у складу са законом (члан 62), гарантује равноправност родитеља у издржавању, васпитању и образовању деце (члан 65), јемчи слободу одлучивања о рађању (члан 63) и посебну заштиту мајки, трудница, деце и самохраних родитеља (члан 66) као и посебну здравствену заштиту трудница, мајки и самохраних родитеља са децом до седме године, која се финансира из јавних прихода (члан 68) и социјалну заштиту породице и запослених (члан 69).
* Закон о родној равноправности („Службени гласник РС“ број 52/21);
* Закон о изменама и допунама Кривичног законика („Службени гласник РС“ број 35/19);
* Закон о изменама и допунама Закона о забрани дискриминације („Службени гласник РС”, број 22/09);
* Закон о забрани дискриминације („Службени гласник РС“ број 22/09 и 52/21);
* Закон о спречавању насиља у породици („Службени гласник РС“ број 94/16);
* Закон о равноправности полова („Службени гласник РС“ број 104/09);

**Институционални механизми за постизање родне равноправности у Републици Србији**

Механизми за постизање родне равноправности обухватају поред поменутог законодавног оквира, и тела за родну равноправност на свим нивоима власти, стратегије и акционе планове, као и заштитнике грађана. У Србији постоје тела за родну равноправност на свим нивоима власти и то:

* Савет за родну равноправност – саветодавно тело Владе РС,
* Скупштински одбор за људска и мањинска права и равноправност полова – тело на нивоу законодавне власти,
* Управа за родну равноправност при Министарству рада, запошљавања и социјалне политике – извршни механизам на државном нивоу,
* Заменица заштитника грађана за родну равноправност,
* Повереница за заштиту равноправности.

1. **ОПШТИ ДЕО О ОШ „МИЛИНКО КУШИЋ“**

**1.1.Назив, подаци о седишту и одговорном лицу**

*Табела 1 Назив, матични број, ПИБ, адреса седишта, подаци о одговорном лицу и лицу*

|  |  |  |
| --- | --- | --- |
| **ОСНОВНИ ПОДАЦИ** | | |
| **ПУН НАЗИВ** | Основна школа „Милинко Кушић“ | |
| **Матични број** | 07111991 | |
| **ПИБ** | 101064438 | |
| **Адреса** | 13.септембар 54, 32250 Ивањица | |
| **Подаци о одговорном лицу** | **Име и презиме** | Дејан Коматина |
| **Телефон** | 032/660-780 |
| **e-mail** | osmilinkokusic123@gmail.com |

ОШ“Милинко Кушић“ је установа која обавља делатност основног образовања и васпитања, у складу са Уставом Републике Србије, међународним правним актима, законом, подзаконским актима, Статутом и другим општим актима Школе.

**ОШ“ Милинко Кушић“** у складу са потребом организовања и развоја солидарности, у свом раду и деловању залагаће се за остваривање следећих социјалних права:

* право на запослење и једнаку могућност добијања запослења, како би се остваривале

правичне зараде, односно зараде које одговарају пристојном животном стандарду;

* право на радне услове, усвајањем и примењивањем одговарајућих међународних,

законских и подзаконских одредби на основу дијалога са друштвеним групацијама;

* право на квалитетан систем социјалне заштите, који је отворен и приступачан свима,

при чему ће се посебна пажња обратити на најугроженије групе;

* поштовање закона којима се регулише област рада, кроз поштовање међународних

стандарда у овој области и прихватање синдиката као партнера у преговорима за успостављање колективних уговора и професионалних стандарда који се прихватају и поштују;

* увођење правног система друштвене регулације, успостављањем структура које

омогућавају истински друштвени и грађански дијалог.

У свом раду и деловању **ОШ“Милинко Кушић“** има следеће циљеве:

* заштита, унапређење, заступање економског, социјалног и правног статуса свих

запослених;

У остваривању програмских циљева ОШ“Милинко Кушић“ ће у свом раду и деловању:

* водећи рачуна о законским нормама, стручности и оспособљености при запошљавању, радити на очувању успостављене полне равнотеже;
* придржавати се свих прописа у вези са заштитом мајчинства;
* оштро санкционисати евентуалне притужбе запослених усмерене на полну дискриминацију;
* при формирању унутрашњих органа, водити рачуна о полној заступљености;
* радити на подизању свести о потреби родне равноправности запослених;
* радити на изградњи културе једнаких шанси за све.систематски, благовремено, истинито и потпуно информисати запослене у ОШ“Милинко Кушић“

Органи школеће:

* остваривати пуну заштиту свих запослених, у случајевима када им је повређено неко

право из радног односа;

* развијати све облике заштите права свих запослених, а у циљу остваривања услова

који ће гарантовати социјалну сигурност запослених и покретати одговарајуће поступке, ако се утврди да су та права нарушена;

* систематски, благовремено, истинито и потпуно информисати све запослене.
  1. Графички приказ организационе структуре школе

Организациона структура Основне школе „Милинко Кушић“ Ивањица



* 1. **Родно осетљива статистика ОШ“Милинко Кушић“**

Да би се добро разумеле потребе за остваривањем родне равноправности неопходна је постојање родно осетљиве статистике, родно разврстаних података и родних индикатора. То су кључни алати за формулисање, примену, надзирање, евалуацију и ревизију циљева на свим нивоима друштвеног деловања. Родно осетљива статистика обезбеђује податке за креирање и ревизију политике и програма организација како не би производиле различите ефекте на жене и мушкарце. Поред тога, она обезбеђује веродостојне податке о стварним ефектима политика и програма на животе жена и мушкараца.

Редовно и свеобухватно праћење и приказивање родно осетљивих података омогућавају сагледавање стања у друштву (организацији) у погледу родно засноване дискриминације, као и креирање, планирање и спровођење политика и програма који су усмерени на отклањање неједнакости и унапређење положаја дискриминисаних група или дискриминисаних појединаца и појединки.

У Републици Србији је у претходном периоду значајно унапређено прикупљање података и разврставање по полу, али и даље постоји много простора за унапређење. Републички завод за статистику располаже подацима разврстаним по полу у различитим областима живота (здравство, образовање, социјална заштита, правосуђе, запосленост, зараде и пензије, коришћење времена, итд.). Србија је била прва држава ван Европске уније која је 2016. године увела Инедкс родне равноправности.

Школа доноси План управљања ризицима до 31. децембра текуће године за наредну годину и доставља Министарству надлежном за равноправност полова односно родну равноправност.

* + 1. Број запослених ОШ“Милинко Кушић“ полна и старосна структура

|  |  |  |
| --- | --- | --- |
| Укупан број запослених | Мушкарци | Жене |
| **119** | **25** | **94** |

1. Полна структура запослених према радном месту

|  |  |  |
| --- | --- | --- |
| **Руководећа радна места** | Мушкарци | Жене |
| Директор | 1 | 0 |
| Помоћник директора | 1 | 0 |
| УКУПНО: | **2** | **0** |

|  |  |  |
| --- | --- | --- |
| **Извршилачка радна места** | Мушкарци | Жене |
| Наставници | 20 | 63 |
| Стручни сарадници | 0 | 5 |
| Секретар | 0 | 1 |
| Шеф рачуноводства | 0 | 1 |
| Административно-финансисјки радник | 0 | 1 |
| Андрагошки асистент | 0 | 1 |
| Домар | 3 | 0 |
| Кувар | 0 | 2 |
| сервирка | 0 | 2 |
| Чистачица | 2 | 16 |
| **УКУПНО:** |  |  |

1. Структура запослених ОШ“Милинко Кушић“ према стеченом нивоу образовања

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Основна школа | | Средња школа | | Виша школа | | Факултет | | Доктор наука | |
| М | Ж | М | Ж | М | Ж | М | Ж | М | Ж |
| укупно | 2 | 16 | 3 | 6 | 2 | 7 | 18 | 65 | / | / |
| 18 | | 9 | | 9 | | 83 | | / | |
| 119 | | | | | | | | | |

1. Структура запослених ОШ“Милинко Кушић“ према годинама старости

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | До 30година | | Од 31-40 година | | Од 41-50 година | | Од 51-60 година | | Преко 60 година | |
| М | Ж | М | Ж | М | Ж | М | Ж | М | Ж |
| укупно | / | 1 | 7 | 27 | 10 | 39 | 3 | 23 | 5 | 4 |
| 1 | | 34 | | 49 | | 26 | | 9 | |
|  | | | | | | | | | |

**2. СПИСАК ОБЛАСТИ И РАДНИХ ПРОЦЕСА КОЈИ СУ НАРОЧИТО ИЗЛОЖЕНИ РИЗИКУ ЗА ПОВРЕДУ ПРИНЦИПА РОДНЕ РАВНОПРАВНОСТИ, УКЉУЧУЈУЋИ И РЕЗУЛТАТЕ ПРОЦЕНЕ СТЕПЕНА РИЗИКА**

У ОШ“Милинко Кушић“ не постоје принципи или мере којима се мање заступљеном полу обезбеђује активно учешће у саставу и раду органа управљања и не издвајају се средства за унапређење родне равноправности.

Без обзира на непостојање мера или принципа у спровођењу родне равноправности у установи у претходном периоду није било узнемиравања, полног узнемиравања, посредне или непосредне дискриминације, као ни судских спорова из ове области.

На основу представљених бројчаних података можемо констатовати да у структури запослених у ОШ“Милинко Кушић“ постоји родни јаз, и то у корист жена, што је наведено и у акту о процени ризика у школи.

Процеси који могу бити изложени ризику за повреду принципа родне равноправности су:

**1**.процес запошљавања,

**2**.процес избора у органе школе,

**3**.процес стручног усавршавања,

**4**. процес обрачуна и исплате зарада,

**5**.процес стицања звања у школи.

**1**. Важно је напоменути да су лица запослена у ОШ“Милинко Кушић“ примљена у радни однос по основу преузимања или конкурса због потребе за радницима и све је спровођено у сарадњи са надлежном Школском управом, Националном службом за запошљавање, уз поштовање процедура предвиђених законским и подзаконским актима. Основно мерило за запослење јесте испуњавање потребних услова предвиђених кроз опште, посебне и функционалне компетенције, које се проверавају за сваког кандидата појединачно, независно од пола, и које су посебно предвиђене за конкретно радно место, али и поштовање законских обавеза, као и обавеза које произилазе из подзаконских прописа, а који регулишу област и редослед приликом преузимања запослених или другог начина заснивања радног односа у школи.

У том смислу не можемо говорити о постојању било ког облика дискриминације у структури запослених,нити повреде родне равноправности, јер ОШ“Милинко Кушић“ нема утицаја на број и полну структуру лица која ће се јавити на конкурс за запослење, која су на листама запослених са непуном нормом, технолошки вишкови и сл.

**2.** Претходно наведено се односи и на избор органа управљања-чланова школског одбора( који се именује на основу члана 116. Закона о основама система образовања и васпитања („Сл. Гласник РС“ број 88/2017, 27/2018 и др. закони, 10/2019, 6/2020 и 129/2021), као директора школе који се бира на основу члана 123 Закона о основама система образовања и васпитања.

У самом акту о процени ризика од повреде принципа родне равноправности у школи ,,Милинко Кушић“ закључак је да су узроци неуравнотежености у заступљености полова код радних места у школи различити и нису проузроковани вољом послодавца, већ су објективни- већи број пријављених жена на конкурсима за радна места ( наставно особље, помоћно техниочко особље, административно финансијско особље) или су у питању послови које по својој природи обављају углавном мушкарци( домар-мајстор одржавања).

Приликом избора директора школе поштују се услови и процедура за избор директора прописана Законом о основама система образовања и васпитања која је такође независна од пола кандидата. У поступку за избор директора школе реализованом у другој половини 2023.године, учествовала су два кандидата, један је био мушког, а други женског пола. Министарство просвете именује директора школе у складу са Законом.

**3.** Стручно усавршавање и оспособљавање запослених није условљено полом запослених и једнако је доступно свим запосленима који имају обавезу стручног усавршавања.

У погледу старосне структуре запослених, међу оба пола су заступљена лица средње животне доби. Степен образовања у рангу факултета је доминантан међу оба пола запослених.

**4.** У ОШ“Милинко Кушић“ зараде запослених исплаћују се у складу са Уредбом о коефицијентима за обрачун и исплату плата запослених у јавним службама („Сл. гласник РС“ бр. 44/01, 15/2002 - др. уредба\*, 30/2002, 32/2002 - испр., 69/2002, 78/2002, 61/2003, 121/2003, 130/2003, 67/2004, 120/2004, 5/2005, 26/2005, 81/2005, 105/2005, 109/2005, 27/2006, 32/2006, 58/2006, 82/2006, 106/2006, 10/2007, 40/2007, 60/2007, 91/2007, 106/2007, 7/2008, 9/2008, 24/2008, 26/2008, 31/2008, 44/2008, 54/2008, 108/2008, 113/2008, 79/2009 91/2010, 20/2011, 65/2011, 100/2011, 11/2012, 124/2012, 8/2013, 4/2014, 58/2014, 113/2017 - др. закон и 95/2018 - др. закон и 86/2019 - др. закон) тако да се нето зарада запосленог утврђује према објективном критеријуму и не зависи од пола запосленог.

**5**. Стицање звања у школи је регулисано Правилником о сталном стручном усавршавању и и напредовању у звања наставника и стручних сарадника и процедура је једнобразна за све наставнике и стручне сараднике и број, као и полна структура запослених који су стекли звања у школи, зависи искључиво од воље и амбиција самих кандидата за стицање звања.

**3. МЕРЕ ЗА ОСТВАРИВАЊЕ И УНАПРЕЂЕЊЕ РОДНЕ РАВНОПРАВНОСТИ**

Мере за остваривање и унапређење родне равноправности се могу разврстати у опште мере и посебне мере. Опште мере се доносе након друштвеног дијалога и широког друштвеног консензуса, док се посебне мере доносе појединачно на нивоу организације.

**3.1. Опште мере**

Опште мере за остваривање и унапређивање родне равноправности јесу законом прописане мере којима се у одређеној области забрањује дискриминација на основу пола, односно рода, или налаже одговарајуће поступање ради остваривања родне равноправности. Опште мере обухватају и мере утврђене другим актима (декларације, резолуције, стратегије и сл.), чији је циљ остваривање родне равноправности.

**3.2. Посебне мере**

Посебне мере за остваривање и унапређивање родне равноправности су активности, мере, критеријуми и праксе у складу са начелом једнаких могућности којима се обезбеђује равноправно учешће и заступљеност жена и мушкараца, посебно припадника осетљивих друштвених група, у свим сферама друштвеног живота и једнаке могућности за остваривање права и слобода.

Посебне мере, у складу са општим мерама одређују и спроводе орган јавне власти, послодавци и удружења.

Приликом одређивања посебних мера морају се уважавати различити интереси, потребе и приоритети жена и мушкараца, а посебним мерама мора се обезбедити:

* право жена, девојчица и мушкараца на информисаност и једнаку доступност политикама, програмима и услугама;
* примена уродњавања и родно одговорног буџетирања у поступку планирања, управљања и спровођења планова, пројеката и политика;
* промовисање једнаких могућности у управљању људским ресурсима и на тржишту рада;
* уравнотежена заступљеност полова у управним и надзорним телима и на положајима;
* уравнотежена заступљеност полова у свакој фази формулисања и спровођења политика родне равноправности;
* употреба родно сензитивног језика како би се утицало на уклањање родних стереотипа при остваривању права и обавеза жена и мушкараца;
* прикупљање релевантних података разврстаних по полу и њихово достављање надлежним институцијама.

Посебне мере примењују се док се не постигне циљ због којег су прописане.

**3.2.1. Мере које се одређују у случајевима осетно неуравнотежене заступљености полова**

ОШ“Милинко Кушић“ нема осетно неуравнотежену заступљеност полова у органима одлучивања, као и организационој структури, па тако овакве мере нису неоходне за унапређење принципа родне равноправности.

3.2.2. Подстицајне мере и програмске мере

Подстицајне мере представљају мере којима се дају посебне погодности или уводе посебни подстицаји у циљу унапређења положаја и обезбеђивања једнаких могућности за жене и мушкарце у свим областима рада.

Програмским мерама се операционализују програми за остваривање и унапређење родне равноправности.

**Списак превентивних мера којима се спречавају ризици и рокови за њихово предузимање**:

* Школа ће, водећи рачуна о законским нормама, стручности и оспособљености при запошљавању, радити на очувању успостављене полне равнотеже;

- Школа ће се придржавати свих прописа у вези са заштитом мајчинства;

- Школа ће оштро санкционисати евентуалне притужбе запослених усмерене на полну дискриминацију;

- Школа ће при формирању унутрашњих органа, водити рачуна о полној заступљености;

- Школа ће радити на подизању свести о потреби родне равноправности запослених;

- Школа ће омогућити похађање обука, семинара и конференција из области родне равноправности за све запослене;

- Школа ће радити на изградњи културе једнаких шанси за све;

- Школа ће радити на успостављању сарадње са државним органима и организацијама цивилног друштва.

- имплементација родно осетљивог језика у интерним документима.

Време за увођење мере: Континуирано.

Престанак спровођења мере: Мере су трајне тј. нема временско ограничење и спроводиће се од дана усвајања Плана управљања ризицима.

**4. ПОДАЦИ О ЛИЦИМА ОДГОВОРНИМ ЗА СПРОВОЂЕЊЕ МЕРА ИЗ ПЛАНА УПРАВЉАЊА РИЗИЦИМА**

|  |  |  |
| --- | --- | --- |
| **Редни број** | **Име и презимe** | **Функција** |
|
| **1.** | Дејан Коматина | Директор школе |
| **2.** | Маријана Поледица | Секретар школе |
| **3.** | Зоран Мутавџић | Помоћник директора |

**Контакт телефони школе су 032/661-117 и 032/660-780.**

**e-mail: osmilinkokusic123@gmail.com**

**5. СПИСАК ДРЖАВНИХ ОРГАНА И ОРГАНИЗАЦИЈА ЦИВИЛНОГ ДРУШТВА КОЈЕ СЕ БАВЕ УНАПРЕЂЕЊЕМ ПРИНЦИПА РОДНЕ РАВНОПРАВНОСТИ**

|  |  |  |  |
| --- | --- | --- | --- |
| **Редни број** | **Назив државног органа/организације** | **Контакт** | |
| **телефон** | **e-mail** |
| **1.** | Координационо тело за родну равноправност  Владе Републике Србије | 011/361-9833 | [rodna.ravnopravnost@gov.rs](mailto:rodna.ravnopravnost@gov.rs) [kabinet@mre.gov.rs](mailto:kabinet@mre.gov.rs) |
| **2.** | Сектор за антидискриминациону политику и родну равноправност Министарства за људска и мањинска права и друштвени дијалог | 011/214-2021  011/311-0574 | [antidiskriminacija.rodna@minljmpdd.gov.rs](mailto:antidiskriminacija.rodna@minljmpdd.gov.rs) |
| **3.** | Заштитник грађана | 011/206-8100 | [zastitnik@zastitnik.rs](mailto:zastitnik@zastitnik.rs)  [kabinet@zastitnik.rs](mailto:kabinet@zastitnik.rs) |
| **4.** | Пoвeрeник зa зaштиту рaвнoпрaвнoсти | 011/243-8020  011/243-6464 | [poverenik@ravnopravnost.gov.rs](mailto:poverenik@ravnopravnost.gov.rs) |
| **5.** | Канцеларија за сарадњу са цивилним друштвом | 011/311-3859 | [office@civilnodrustvo.gov.rs](mailto:office@civilnodrustvo.gov.rs) |
| **6.** | Центар за студије рода и политике  – Факултет политичких наука Универзитета у Београду | 011/390-2961 | [katarina.loncarevic@fpn.bg.ac.rs](mailto:katarina.loncarevic@fpn.bg.ac.rs) |
| **7.** | Аутономни женски центар | 011/266-2222  0800/100-007 | [zene.savet@azc.org.rs](mailto:zene.savet@azc.org.rs)  [pravnapomoc@azc.org.rs](mailto:pravnapomoc@azc.org.rs) |
| **8.** | Атина | 011/322-0030  061/638-4071 | [office@atina.org.rs](mailto:office@atina.org.rs) |
| **9.** | Виктимолошко друштво Србије | 011/228-8040  063/356-613  065/548-6421 | [vdsrbija@gmail.com](mailto:vdsrbija@gmail.com) |

**6. ПОЧЕТАК ПРИМЕНЕ ПЛАНА**

План почиње да се примењује почев од дана доношења.

|  |  |
| --- | --- |
|  | Директор школе  \_\_\_\_\_\_\_\_\_\_\_\_\_\_  Дејан Коматина |